Tutkimus osoitti, että ihmiset eivät juo kahvia ja olutta maun takia

Tutkijat hakivat turhaan makumieltymyksiin vaikuttavia geenejä karvaiden juomien kulutuksen taustalta.

Moni hifistelee erikoisoluensa humalan katkeroita tai kahvipapujensa paahtoastetta. Mieltymys olueen tai kahviin tuskin kuitenkaan on seurausta juoman mausta – aivan kuten tupakkaakaan ei polteta maun vuoksi tai siksi, että ”sormilla olisi jotain tekemistä”.